Kalle Blomkvist ja Rasmus
"Kalle Blomkvist ja Rasmus" on Astrid Lindgreni lasteraamat. Keskseks karakteriks tõuseb 5-aastane poisiklutt Rasmus, kes röövitakse koos teadlasest isaga, et viimane loovutaks kuritegelikule jõugule oma värske avastuse saladuse. Vastasel korral ähvardatakse teadlast pojast ilmajäämisega. Jõuk satub juhuse läbi Kalle, Andersi ja Eva-Lotta vaatevälja, kes alustavad võitlust Rasmuse ja tema isa vabastamise eest saarelt, kuhu kurjategijad nad varjule viivad. Raamat on täis pingelisi olukordi ja järske süžeepöördeid. Lugu lõpeb kurjategijate paljastamisega.